Glesie Furlane pro Ostel Capisterium di Norcia
(Avis, 4 di Setembar 2016)
TARAMOT ITALIE CENTRÂL: GLESIE FURLANE pro OSTEL CAPISTERIUM di NORCIA
Midiant di Radio Francigena, o sin in contat cun Simone Frignani, President de Associazion Amici del Cammino di San Benedetto che nus sta tignint inzornât su la situazion.
A Norcia (par furtune) no àn vût muarts, ma i dams a son tancj. in particolâr l'ostel Capisterium, al sarà sierât par tant timp: al è l'ex 'seminari che la diocesi e à dât in afit e in gjestion a chei zovins che us disevin.
Chescj zovins a àn dome chest lavôr pe ospitalitât ai pelegrins e duncje cumò la lôr ativitât e je ferme.
Cumò l'obietîf primari par lôr al è chel di tornâ a scomençâ la ativitât: cussì a podaran continuâ a lavorâ. Tal 1976 o vin dit "prima lis fabrichis, po lis cjasis, e infin lis glesiis"... cheste no je une fabriche, ma al reste il lôr lavôr.
Considerât che la conte dai dams e je inmò in vie di definizion, la idee e je chê di scomençâ a cjapâ sù fonts e tignîsi in contat par decidi cemût finalizâju te maniere plui eficace par lôr.
Par informazions o podês scrivinus une mail: info@glesiefurlane.org.
Par donazions o vin metût a disposizion il Cont Corint cun cheste causâl:
ASSOCIAZION GLESIE FURLANE
IBAN: IT35Y0863763790000023015162
Causâl: Ostel Capisterium di Norcia
A pre Roman Michelot il Premi Merit Furlan 2016
(Avis, 16 di Avost 2016)
Cun gjonde o condividìn la notizie dal conferiment dal Premi Merit Furlan 2016 al nestri amì pre Roman Michelot.
L'apontament al è par sabide ai 3 di Setembar aes 6 sore sere tal Cjistiel di Darcjan disore (Rivis Darcjan)
Congratulazions pre Roman!
A Zui pai 42 agns di Glesie Furlane
(Avis, 14 di Avost 2016)
PAI 42 AGNS DI GLESIE FURLANE
Domenie ai 28 di Avost dal 2016, aes 6 sore sere
a Zui te Plêf di Sant Pieri inte memorie de fondazion di Glesie Furlane cjantâts Gjespui, a vignaran presentadis lis ativitâts di chest an e i progjets pal 2017 e o concludarìn la serade li de Polse di Cougnes.
Gjite a Concuardie, Siest e Cordovât
(Avis, 14 di Avost 2016)
A CIRÎ LIS LIDRÎS ETNICHIS, SOCIOLOGJICHIS E CRISTIANIS DAL FRIÛL
Sabide ai 24 di Setembar dal 2016
Visite ae catedrâl di S. Stiefin e ae basiliche paleocristiane di Concuardie, ae abazie benedetine di Siest e al centri storic di Cordovât.
Informazions e iscrizions a Zui tal incuintri dal 28 di Avost o telefonant:
- a pre Roberto, canoniche di Vençon, 0432985032
- a pre Romano, canoniche di Vilegnove, 0432956010
Messe di Avôt pal Friûl ai 17.07.2016 a Aquilee
(Avis, 1 di Lui 2016)
Domenie ai 17 di Lui aes 6 sore sere, li de Basiliche, Glesie Mari di Aquilee
Messe di Avôt dal Friûl
pai Sants Ermacure e Fortunât
DISCJAME CHI IL PDF DE MESSE PAL FRIÛL
Finide Messe si cjatarìn li dal Ristorant “Ai Patriarchi” par finî la serade in compagnie.
La Tribù di Levi in Fondazion Crup a Udin
(Avis, 1 di Lui 2016)
O vin il plasê di invidâus ae
PRESENTAZION DAL LIBRI
Vinars ai 8 di Lui aes 5 dopomisdì
La Tribù di Levi - vitis di predis
di pre Antoni Beline
te Sale des Cunvignis (g.c) de FONDAZION CRUP
in vie Manin, 15 a Udin
Intervents:
- salûts di Lionello D’Agostini, president de Fondazion Crup, tra i finanziadôrs de publicazion;
- salûts di Pietro Fontanini, president de Provincie di Udin;
- presentazion dal libri Angelo Floramo.
Premi Maqôr Rusticitas a Remo Cacitti
(Avis, 22 di Mai 2016)
Al è cun grant plasê che o anunziìn che la associazion PRESSACCO (www.pressacco.org) e à assegnât il premi "Maqôr - Rusticitas 2016" speciâl pai 40 agns dal taramot al prof. REMO CACITTI, president onorari di Glesie Furlane.
L'apontament al è par sabide ai 4 di Jugn, aes 5 e mieze dopomisdì tal domo di Sant Andree a Vençon.
DISCJAMAIT LA LOCANDINE, in zonte.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn taq_Latn pap_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn lmo_Latn kea_Latn fur_Latn fur_Latn fur_Latn